b'\n_START_ARTICLE_\nBel-ibni\n_START_PARAGRAPH_\nBel-ibni je bil babilonski plemi\xc4\x8d, ki je v imenu asirskega kralja Sanheriba nekaj let vladal kot babilonski kralj._NEWLINE_Sanherib je ugotovil, da je neposredno asirsko vladanje v Babiloniji  predrago, zato je leta 703 pr. n. \xc5\xa1t. za babilonskega kralja imenoval mladega plemi\xc4\x8da Bel-ibnija, vzgojenega na asirskem dvoru. Poskus z domorodnim marionetnim kraljem ni bil ni\xc4\x8d bolj uspe\xc5\xa1en kot neposredno asirsko vladanje. Bel-ibni je za\xc4\x8del kmalu po prihodu na prestol s Kaldejci in Elamiti kovati zarote proti Asircem. Po porazu koalicije leta 700 pr. n. \xc5\xa1t. ga je Sanherib odstavil in odgnal v Asirijo. Za babilonskega kralja je imenoval svojega sina A\xc5\xa1ur-nadin-\xc5\xa1umija.'